CELEX: 32000R1437
Language: et
Date: 2000-06-30 00:00:00
Title: Komisjoni määrus (EÜ) nr 1437/2000, 30. juuni 2000, millega muudetakse nõukogu põllumajandustoodete mahepõllundustootmist ning sellele viitavaid märgiseid põllumajandustoodetel ja toiduainetel käsitleva määruse (EMÜ) nr 2092/91 VI lisa C jagu

Tähtis õiguslik teade

|

32000R1437

Euroopa Liidu Teataja L 161 , 01/07/2000 Lk 0062 - 0064

		Komisjoni määrus (EÜ) nr 1437/2000,30. juuni 2000,millega muudetakse nõukogu põllumajandustoodete mahepõllundustootmist ning sellele viitavaid märgiseid põllumajandustoodetel ja toiduainetel käsitleva määruse (EMÜ) nr 2092/91 VI lisa C jaguEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 25. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning sellele viitavate märgiste kohta põllumajandustoodetel ja toiduainetel [1] (viimati muudetud komisjoni määrusega (EÜ) nr 1073/2000), [2] eriti selle artikli 5 lõiget 8 ja artiklit 13,võttes arvesse komisjoni 29. jaanuari 1993. aasta määrust (EMÜ) nr 207/93, millega määratletakse määruse (EMÜ) nr 2092/91 (põllumajandustoodete mahepõllundustootmise ning sellele viitavate märgiste kohta põllumajandustoodetel ja toiduainetel) VI lisa sisu ning kehtestatakse artikli 5 lõike 4 üksikasjalikud rakenduseeskirjad [3] (muudetud määrusega (EÜ) nr 345/97), [4] eriti selle artikli 3 lõiget 5,ning arvestades järgmist:(1) Määruse (EMÜ) nr 2092/91 artikli 5 lõikes 4 nähakse ette, et põllumajandusest pärinevad koostisosad võib kanda VI lisa C jakku ainult juhul, kui on kindlaks tehtud, et need koostisosad pärinevad põllumajandusest ning neid ei toodeta ühenduses artiklis 6 ettenähtud korras piisavas koguses, või juhul, kui neid ei saa artiklis 11 ettenähtud eeskirjade kohaselt importida kolmandatest riikidest.(2) Teatavad liikmesriigid on teistele liikmesriikidele ja komisjonile määruse (EMÜ) nr 207/93 artikli 3 lõike 2 kohaselt teatanud, et nad on välja andnud lube kasutada teatavaid põllumajandusest pärinevaid koostisosi, mis ei ole kantud määruse (EMÜ) nr 2092/91 VI lisa C jakku. On ilmnenud, et muskaatpähklit, mõningaid pipraliike ja nende segusid, värvisafloori õisi, teatavate värvi- ja maitseomadustega söögikõlblike taimede segusid, suitsutatud koriandrit ja kirsiviina ei suudeta praegu mahepõllumajandusliku tootmise teel saada. Seetõttu tuleks need tooted lisada selle määruse VI lisa C jakku.(3) Need meetmed tuleb võtta kiiresti, sest teatavate toodete puhul on siseriiklikul tasandil lubade pikendamise tähtaeg vastavalt määruse (EMÜ) nr 207/93 artikli 3 lõikele 1 lõppenud.(4) Selguse huvides on sobiv uuesti esitada kogu VI lisa C jao tekst.(5) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega,ON VASTU VÕTNUD KÄESOLEVA MÄÄRUSE:Artikkel 1Nõukogu määruse (EMÜ) nr 2092/91 VI lisa C jagu asendatakse käesoleva määruse lisaga.Artikkel 2Käesolev määrus jõustub seitsmendal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 30. juuni 2000Komisjoni nimelkomisjoni liigeFranz Fischler[1] EÜT L 198, 22.7.1991, lk 1.[2] EÜT L 119, 20.5.2000, lk 27.[3] EÜT L 25, 2.2.1993, lk 5.[4] EÜT L 58, 27.2.1997, lk 38.--------------------------------------------------LISA"C JAGU — MÄÄRUSE (EMÜ) nr 2092/91 ARTIKLI 5 LÕIKES 4 NIMETATUD PÕLLUMAJANDUSLIKU PÄRITOLUGA KOOSTISOSAD, MIS EI OLE MAHEPÕLLUNDUSLIKULT TOODETUDC.1. Töötlemata taimsed saadused ja nendest käesoleva lisa sissejuhatuses esitatud mõiste 2 punktis a nimetatud menetluste abil valmistatud tooted:C.1.1. Toiduks kasutatavad viljad, pähklid ja seemned:Sile malpiigia | Malpigia punicifolia |Tammetõrud | Quercus spp. |Kašupähklid | Anacardium occidentale |Koolapähklid | Cola acuminata |Põld-lambalääts | Trigonella foenum-gracum |Karusmari | Ribes uva-crispa |Marakujad (kannatuslille viljad) | Passiflora edulis |Papaiad | Carica papaya |Piiniapähklid | Pinus pinea |Vaarikad (kuivatatud) | Rubus idaeus |Punased sõstrad (kuivatatud) | Ribes rubrum |C.1.2. Toiduks kasutatavad vürtsid ja maitsetaimed:Piment | Pimenta dioica |Kardemon | Fructus cardamomi (minoris) (malabariensis)Elettaria cardamomum |Kaneel | Cinnamomum zeylanicum |Nelk | Syzygium aromaticum |Ingver | Zingiber officinale |Muskaatpähkel | Myristica fragrans, ainult kuni 31.12.2000 |Roheline pipar | Piper nigrum, ainult kuni 30.4.2001 |Roseepipar | Schinus molle L. |Mädarõikaseemned | Armoracia rusticana |Väike kalganirohi | Alpinia officinarium |Värvisafloori õied | Cartamus tinctorius |Ürt-allikkerss | Nasturtium officinale |C.1.3. Mitmesugust:Vetikad, k.a merevetikad, lubatud kasutada tavapärasel toiduainete valmistamisel.C.2. Käesoleva lisa sissejuhatuses esitatud mõiste 2 punktis b nimetatud menetluste abil töödeldud taimsed saadused:C.2.1. Rasvad ja õlid, rafineeritud või rafineerimata, kuid keemiliselt modifitseerimata, mille saamiseks on kasutatud muid taimi kui:Kakaopuu | Theobroma cacao |Kookospalm | Cocos nucifera |Õlipuu | Olea europaea |Päevalill | Helianthus annuus |C.2.2. Järgmised suhkrud, tärklised ja muud teraviljast ja mugulatest valmistatud tooted:Peedisuhkur, ainult kuni 1.4.2003FruktoosRiispaberHapnemata leivast valmistatud paberRiisist ja vahamaisist valmistatud tärklis, keemiliselt modifitseerimataC.2.3. Mitmesugust:Karri, mille koostises on:— koriander | Coriandrum sativum |— sinep | Sinapis alba |— apteegitill | Foeniculum vulgare |— ingver | Zingiber officinale |Koriander, suitsutatud | Coriandrum sativum, ainult kuni 31.12.2000 |Hernevalk | Pisum spp. |Rumm: ainult roosuhkru mahlast valmistatud.Kirsiviin, valmistatud puuviljast ning käesoleva lisa A jao punktis 2 nimetatud lõhna- ja maitseainetest.Tavapärasel toiduainete valmistamisel kasutada lubatud taimekasvatussaaduste segud, mida kasutatakse värvuse ja maitse andmiseks kondiitritoodetele, ainult Gummi-Bärchen'i valmistamiseks ning ainult kuni 30.9.2000.Järgmiste piparde segud: Piper nigrum, Schinus molle ja Schinus terebinthifolium, ainult kuni 31.12.2000.C.3. Loomsed saadused:Veeorganismid, mis ei pärine akvakultuurist ning mida on lubatud kasutada tavapärasel toiduainete valmistamiselPetipulberŽelatiinMesiLaktoosVadakupulber "Herasuola"."--------------------------------------------------